Les Vents Français - Komorni gala koncert

U riječkom HNK Ivana pl. Zajca u četvrtak 6.veljače nastupa puhački sastav **Les Vents Français** čine eminentni stručnjaci za svoje instrumente: **Emmanuel Pahud** na flauti, **Francois Leleux** na oboi, **Paul Meyer** na klarinetu, **Gilbert Audin** na fagotu i **Radovan Vlatković** na horni, sve redom vrhunski glazbenici ansambla svjetske klase. Njihovi nastupi s posebnom strašću iznose glazbu **Mauricea Ravela, Francisa Poulenca, Dariusa Milhauda, Alberta Roussela pa sve do Andrea Capleta. Les Vents Français** neprestano nastoji proširiti i unaprijediti svoj repertoar pa tako u njega uključuju i djela suvremenih autora. Ovisno o repertoaru, ovaj ansambl nastupa u sastavu od dva do pet izvođača, uz dodatak pijanista **Erica La Sagea**.

Nastupali su u brojnim važnim koncertnim dvoranama i kazalištima te gradovima diljem svijeta. Među posljednjim angažmanima ističu se **Filharmonija u Kölnu, Konzerthaus Dortmund, Mozarteum Salzburg, Kopenhagen, Rim, Zürich, Bruxelles, Pariz, Istanbul, Torino, Humlebaek, Schleswig-Holstein Musik Festival, Kissinger Sommer, Salon-de-Provence** te turneja **Sjedinjenim Američkim Državama i Japanom**.

Tijekom godina rada stvorili su impresivnu diskografiju, album French Connection s kompletnom komornom glazbom **Francisa Poulenca, Best of Quintet Music, Beethoven Album, Moderniste, Concertante! s Minhenskim komornim orkestrom** i dr.

**Na programu**:

**Ludwig van Beethoven**: Trio za obou, klarinet i fagot u C-duru;

**Wolfgang Amadeus Mozart**: Kvintet u Es-duru za obou, klarinet, rog, fagot i klavir KV 452;

**Ludwig van Beethoven**: Sonata u F-duru za rog i klavir; Kvintet u Es-duru za klavir i puhače.

**Koncert traje jedan sat i trideset minuta i izvodi se s jednom pauzom.**